लखनऊ. मोहनलालगंज में एक महिला अपने पति को छोड़कर पड़ोसी के साथ भाग गई। ऐसे में इस घटना से परेशान होकर पति ने सुसाइड कर लिया। पेड़ से शव लटकता देख लोगों ने इसकी सूचना पुलिस को दी। मौके पर पहुंची पुलिस ने शव को पेड़ से उतारकर पोस्टमार्टम के लिए भेज दिया है। हालांकि, मृतक के पास से कोई सुसाइड नोट नहीं मिला है।
इंस्पेक्टर एसएन राय के मुताबिक, मदारपुर निगोहां का रहने वाला किसान संजय रावत (35) की पत्नी रविवार की रात गांव के राजू के साथ अपने चार बच्चों को छोड़कर चली गई। इसके बाद संजय काफी परेशान था। सोमवार को उसने घर में मौजूद मां फूलमती से अपनी जान देने की बात कहकर भागने लगा। पीछे-पीछे मां दौड़ी, लेकिन तब तक फत्तेखेड़ा गांव के रहने वाले हनुमान यादव की महुआरी बाग में घुस गया और महुआ के पेड़ पर लगभग 30 फीट ऊपर चढ़ने के बाद गमछे के सहारे लटककर अपनी जान दे दी।
मामूली विवाद में दो पक्ष भिड़े, कई घायल
मोहनलालगंज में उपलों पर घोड़ी चढ़ने को लेकर दो पक्षों में बवाल हो गया। उनके बीच जमकर लाठी-डंडे चले। इस दौरान दोनों पक्षों के आधा दर्जन लोग घायल हो गए। पुलिस ने दोनों तरफ से करीब डेढ़ दर्जन से अधिक लोगों के खिलाफ मामला दर्ज कर लिया है। पुलिस ने कुछ आरोपियों को हिरासत में भी लिया है।
दोनों पक्षों के बीच जमकर चले लाठी-डंडे
पुलिस के मुताबिक, गौरा गांव में रमजान की घोड़ी फातिमा के उपलों के ऊपर चढ़ गई, जिससे कुछ उपले टूट गए। इस बात को लेकर दोनों पक्षों में विवाद होने लगा। देखते-देखते दोनों पक्षों के बीच लाठी-डंडे चलने लगे। इस घटना में एक पक्ष से रमजान, अनवर, जन्नत और सोफिया घायल हो गए, जबकि दूसरे पक्ष से फातिमा और सुघारा घायल हो गई। सूचना पाकर मौके पर जैसे ही पुलिस पहुंची, आरोपी वहां से फरार हो गए। हालांकि, पुलिस ने मौके से नन्हकऊ और कई अन्य लोगों को दबोच लिया। पुलिस ने दोनों तरफ से मिली तहरीर पर मामला दर्ज कर लिया है।
hin_Deva hin_Deva hin_Deva hin_Deva hin_Deva hin_Deva